قانلی کریسمس

thumb|قیبریس آداسی و شومالی قیبریس خریطه‌سی
**قانلی کریسمس** ()

—  20 دسامبر و یا 21 دسامبر 1963-جو ایلده قیبریس تورکلرینه قارشی سیلاحلی هوجوم‌لارا  وئریلن آددیر. بو آدادا ایجماع‌لارآراسی قارشی‌دورمالارین باشلانغیجی حساب اولونور. حادیثه‌لرده جمعی 364 قیبریس تورکو و 174 قیبریسلی یونان حیاتینی ایتیردی. 

## آکریتاس پلانی
سوئیس‌ین زوریخ شهرینده یونان، تورکیه و بیریتانیا آراسیندا کئچیریلن گؤروش‌لرده حاضیرلانان آنایاسا ایله 16 آقوست 1960 تاریخینده قیبریس جومهوریتی موستقیل بیر دؤولت اولاراق قورولدو. قیبریس جومهوریتی‌نین ایلک پرزیدنتی سئچیلن اوچونجو ماکاریوس قیبریس‌ین 1961-جی ایلده مؤوجود آنایاسا ایله ایداره ائدیله بیلمه‌یه‌جگینی ایدیعا ائتمگه باشلادی و 1963-جو ایلین نوامبریندا آنایاسادا اون اوچ مادّه‌یه دییشیک‌لیک تکلیف ائتدی. قیبریس تورک بیرلیگی‌نین بو دییشیکلیک‌لری قبول ائتمه‌سی اوچون قیبریسلی روم فاناتیک‌لری آکریتاس پلانی آدی آلتیندا آدادا گرگین‌لیگی آرتیران قزئت‌لر نشر ائتمگه باشلادیلار. 

## قانلی کریسمس
  1963-جو ایل دسامبرین 20-نه کئچن گئجه نیکوزیا (لفکوشا)نین تاختاقالا رایونوندا اوتوموبیل‌لره آتش آچماسی نتیجه‌سینده زکی خلیل و جمالیه ائمیرالی اؤلدورولدو. ایلک باشدا 30 کند هوجوما معروض قالدی. عومومی‌لیکده 103 کنده هوجوم ائدیلدی. نیکویانین کیچیک قایماقلی ماحالی موحاصیره آلتینا آلینمیشدی.[1] قانلی‌دره بؤلگه‌سینده تورکلره قارشی بیر هوجوم تشکیل ائدیلدی. لارناکا و توزلا بؤلگه‌لرینده تورک ائولری آتشه توتولدو و دوققوز آدام اؤلدو. بؤلگه‌ده کی  13 تورک کندی‌نین ساکین‌لری 23 دسامبر تاریخیندن اعتیباراً داها بؤیوک تورک کندلرینه کؤچ ائتدی. 1 ژانویه 1964-جو ایلده دِیلی هرالد آشاغیداکی‌لاری بیلدیردی:    تورک ائولرینه گلنده دهشته گلدیم. دیوارلار ایستیثنا اولماقلا، تامامیله محو ائدیلمیشدی. شوبهه ائدیرم کی، حتّی بیر ناپالم هوجومو بئله محو ائده بیلر. 

## آیواسیل‌داکی حادیثه‌لر
  آیواسیل‌دا تورکلره قارشی هوجوم‌لار ائدیلدی. بو هوجوم‌لار 21-22 دسامبر تاریخ‌لرینده باش وئریب. خلیل صدراعظم، کندده اوّلجه 12 نفرین اؤلدورولدوگونو بیلدیریر. سونرا اؤلدورمگه داوام ائتدیکلرینی سؤیله‌ییر. 3 ژانویه 1964-جو ایلده 9 نفرین جسدی تاپیلدی و دفن ائدیلدی.13 ژانویه 1964-جو ایله قدر داوام ائدن قازینتی‌لار زامانی 21 نفرین قالیق‌لاری تاپیلدی.اؤلدورولن‌لر نیکوزیا تککه باغیندا (شهیدلیکده) دفن ائدیلدی. 

## قومسال باسقینی
بندانگشتی|بوگون باربارلیق موزه‌سی آدی ایله موحافظیه ائدیلن ائوده،  قتل‌عامین گئرچک‌لشدیگی حامام
  24 دسامبر 1963-جو ایلده نیکوزیانین قومسال رایونوندا 11 نفر اؤلدورولدو. بونلاردان 4-او تقاعودچو طیبی بریقادا ژنرالی نیهات ایلهان‌ین عاییله‌سی ایدی (او واخت‌لار قیبریسده 650 شخصی هئیتی اولان قیبریس تورک قووّه‌لری آلایی کوماندان‌لیغی نین مایورو). ایلهان‌ین ائوینده کی  حامامدا حیات یولداشی مورکون ایلهان و اؤولادلاری مراد، قدسی و هاکان اؤلو تاپیلدی.باسقی‌نین ائدیلدیگی ائو داها سونرا بارباریزم موزه‌سی اولاراق زیارتچی‌لر اوچون آچیلدی.  

## سونوج‌لار
  364 قیبریس تورکو و 174 قیبریسلی یونان حیاتینی ایتیردی[4] و 8،667 قیبریس تورکو 103 کندی ترک ائتدی. 22 دسامبر 1985-جی ایل تاریخلی میلیت قزئتینده کؤچ ائتمگه مجبور اولان‌لارین سایی 25 مین، 23 دسامبر 1993-جو ایل تاریخلی قزئتده ایسه سایی نین 30 مین اولدوغو بیلدیریلیر.جان ترنس اونیل و نیکلاس ریس، 30.000 قیبریس تورکونون کؤچ ائتمه‌لی اولدوقلارینی ایفاده ائتدی.دسامبرین 25-ده قیبریس تورک قووّه‌لری آلایی مواضعه یئرلشدیریلدی و تورکیه حربی هاوا قووّه‌لرینه مخصوص دؤیوش طیاره‌لری نیکوزیا اوزریندن خبردارلیق اوچوش‌لارینا باشلامیشدیلار. حادیثه‌لر اوستونه 30 دسامبر 1963-جو ایل گونو توپلانان بیریتانیا، تورکیه و یونان حؤکومت‌لری یاشیل خطدی تعیین ائدن یاشیل خط آندلاشماسی ائدیلدی. 

## قایناقلار

### اتک‌یازی

بؤلمه:قیبریس جومهوریتی
بؤلمه:قیبریس جومهوریتینین تاریخی
بؤلمه:سوی‌قیریملار